ŠAKIŲ IKIMOKYKLINIO UGDYMO MOKYKLOS „MAŽI ŽINGSNELIAI“
 2025 METŲ VEIKLOS ATASKAITA

1. Bendros žinios apie ugdymo įstaigą (pavadinimas, buveinės adresas, telefonas, el. paštas, žinios apie vadovą, skyriai/filialai);
Šakių ikimokyklinio ugdymo mokykla „Maži žingsneliai“ – biudžetinė įstaiga, įgyvendinanti ikimokyklinio ir priešmokyklinio ugdymo programas. Adresas – Gimnazijos g. 7, LT-71115, Šakiai. Veikla vykdoma 2 pastatuose (Gimnazijos g. 7 ir Šaulių g. 20). Telefonas (0 345) 60 183, el. p. sakiudarzelis@gmail.com, interneto svetainė www.mazizingsneliai.lt. Direktorė Lina Viliūšienė. Nuostatai patvirtinti Šakių rajono savivaldybės tarybos 2025 m. spalio 24 d. sprendimu Nr. T-247.
Įstaigoje veikia 21 ikimokyklinio ir priešmokyklinio ugdymo grupė. Gimnazijos g. 7 pastate 2025 m. rugsėjo 1 d. suformuotos 3 priešmokyklinio ugdymo, 2 ankstyvojo amžiaus ikimokyklinio ugdymo ir 7 ikimokyklinio ugdymo grupės. Šaulių g. 20 pastate suformuotos 3 priešmokyklinio ugdymo (viena iš jų mišri), 3 ankstyvojo amžiaus ikimokyklinio ugdymo bei 3 ikimokyklinio ugdymo grupės. 2025 sausio 1 dienos mokinių registro duomenimis mokyklą lankė 331 vaikas, 2025 metų rugsėjo 1 d. įstaigą lankė 307 vaikai,  2025 m. gruodžio 31 d. duomenimis įstaigą lankė 316 vaikų.
2. Įstaigos 2025 metų pagrindinės veiklos kryptys, jų sąryšis su įstaigos strateginiu veiklos planu, metų veiklos programa bei įstaigos vadovų metinėmis veiklos užduotimis. 
	2025 metais prioritetinės veiklos kryptys buvo įtraukusis ugdymas, ikimokyklinio ugdymo programos atnaujinimas ir bendruomenės lyderystės skatinimas.
3. 2024 metais įstaigos išsikelti tikslai 2025 metams. Jų įgyvendinimas.
	Atsižvelgiant į įstaigos 2023–2025 metų strateginius tikslus, 2025 metams buvo iškelti du tikslai, kurie buvo sėkmingai įgyvendinti: atnaujintas ugdymo turinys ir inovatyvios ugdymo(si) aplinkos kūrimas

	2025 METŲ 1 TIKSLAS. ATNAUJINTAS UGDYMO TURINYS.

	1.1 uždavinys. 
Tikslingai kurti naujas ugdymo strategijas.



	Priemonės 
	REZULTATAI – nuo 2025 m. rugsėjo 1 d. dirbama su  atnaujinta ikimokyklinio ugdymo programa. Mokytojai geba efektyviau planuoti ir įgyvendinti ugdymo veiklas atsižvelgiant į naujausias rekomendacijas, įgytas naujas žinias ir įgūdžius naudoja efektyvesniam veiklų planavimui, vaikų pažangos stebėjimui ir vertinimui, individualių poreikių atpažinimui.

	
	Ikimokyklinio ugdymo turinio atnaujinimas.
	Nuo 2025 metų rugsėjo 1 d. dirbama pagal atnaujintą Šakių ikimokyklinio ugdymo programą „Žingsnelis po žingsnelio“ (patvirtinta Šakių rajono savivaldybės mero 2025-06-23 potvarkiu Nr. MT-260). Programą parengė sudaryta darbo grupė, į programos rašymą įsitraukė visi pedagogai. Su atnaujinta programa supažindinti tėvai. Su programa galima susipažinti mokyklos interneto svetainėje. Mokytojai planuoja ir įgyvendina veiklas atsižvelgdami į atnaujintos ikimokyklinio ugdymo programos turinį. 

	
	Mokymai pedagogams pasirengti sėkmingam ikimokyklinio ugdymo programos atnaujinimui, vaiko pasiekimų ir jo daromos pažangos stebėsenai.
	2025 metų sausio-kovo mėnesiais 40 ak. val. mokymuose pagal programą „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“ iš viso dalyvavo 28 pedagoginiai darbuotojai, 25 ikimokyklinio, priešmokyklinio, meninio ugdymo ir švietimo pagalbos specialistai bei 3 vadovai. Tai sudaro daugiau kaip 50 proc. visų pedagoginių darbuotojų. Mokymuose dalyviai tobulino šias kompetencijas: ikimokyklinio ugdymo turinio kūrimo ir jo įgyvendinimo; įtraukaus ugdymo planavimo ir įgyvendinimo; kritiško mąstymo ir problemų sprendimo ir kt. 

	
	Atnaujinto ikimokyklinio ugdymo turinio taikymas, dermės su priešmokyklinio ugdymo programa stebėsena.
	Nuo rugsėjo mėnesio vyko konsultacijos mokytojoms dėl sėkmingos programos įgyvendinimo, vaiko aplanko kūrimo ir pildymo, analizuojama programos dermė su priešmokykliniu ugdymo programa. 
Aptariamas ir reflektuojamas kontekstinis ugdymas, formuojamo vertinimo svarba ir ypatumai, vaikų įsivertinimo metodų įvairovė ir galimybės. 

	1.2 uždavinys.
Ugdyti pilietinę vaikų savimonę puoselėjant tautiškumą, krašto kultūrą ir tradicijas.


 

	PRIEMONĖS
	REZULTATAS – kryptingai plėtojama projektinė veikla, praturtintos vaikų žinios apie Lietuvos etninę kultūrą, demokratiją, pilietiškumą, vaikai skatinami tapti sąmoningais bei aktyviais piliečiais.

	
	Vykdomas projektas M. K. Čiurlionio metams paminėti, 
	Visus metus buvo vykdomas ilgalaikis projektas „Mažais žingsneliais su M. K. Čiurlioniu“. Projekto tikslas – supažindinti ikimokyklinio ir priešmokyklinio amžiaus vaikus, tėvus ir mokytojus su Čiurlionio kūryba, skatinti kultūrinį ugdymą. Projekto metu buvo rengiamos įvairios veiklos. M. K. Čiurlionio darbai suteikė galimybę bendruomenei pažinti tiek muzikos, tiek dailės pasaulį, skatino kūrybiškumą ir lavino vaizduotę. Tėvų, vaikų ir mokytojų bendros veiklos stiprino tarpusavio ryšius ir bendruomeniškumo jausmą. Organizuota respublikinė paroda, kurioje savo darbus pristatė vaikai iš įvairių Lietuvos ugdymo įstaigų. Virtuali erdvė suteikė galimybę ne tik eksponuoti kūrinius įkvėptus šio menininko piešiniais, bet ir dalytis kūrybos užkulisiais, bendradarbiauti bei semtis įkvėpimo vieniems iš kitų. Respublikiniame projekte dalyvavo ugdytiniai iš įvairių miestų ir miestelių: Kauno, Šiaulių, Akmenės, Klaipėdos, Telšių, Palangos, Marijampolės, Lentvario, Kudirkos Naumiesčio, Lukšių. 

	
	Užbaigtas Erasmus+ projektas „Demokratija IU ugdyme“ 
	Nuo 2024 metų liepos mėnesio Šakių ikimokyklinio ugdymo mokyklos „Maži žingsneliai“ bendruomenė vykdė Erasmus+ projektą „Demokratiškumas ikimokykliniame ugdyme“. Projekto Nr. 2024-1-LT01-KA122-SCH-000220339, įgyvendinimo laikotarpis 2027-07-01-2025-09-30 (biudžetas – 25 408,00 Eur)  Projekto metu vyko darbo stebėjimo vizitai Lenkijos, Norvegijos, Ispanijos (Tenerifės) mokyklose bei mokytojai dalyvavo kursuose Portugalijoje. Mokyklos bendruomenė įsitraukė į veiklas, skatinančias demokratiškumą, ugdančias supratimą apie tai, kaip galime ugdyti mažuosius demokratiškus Europiečius. Mobilumuose dalyvavo 15 mokytojų ir vadovų. Plačiau: https://www.mazizingsneliai.lt/veiklos-sritys/erasmus/ 

	
	Vykdyti mokyklos ilgalaikiai ir trumpalaikiai projektai.
	2025 metais mokykloje kryptingai ir nuosekliai įgyvendinami ilgalaikiai ir trumpalaikiai projektai, ugdantys vaikų pažinimo, kūrybiškumo, pilietiškumo, ekologinio sąmoningumo, fizinio aktyvumo ir socialines emocines kompetencijas. Visus metus vykdyti ilgalaikiai projektai, tokie kaip bendruomenę telkianti iniciatyva „Mažais žingsneliais su M. K. Čiurlioniu“, ekologinis projektas „Žemę saugoti tu privalai“, pažintiniai gamtos tyrinėjimų projektai (augalų ir sliekų laboratorijos, paukščių globa), taip pat grupių projektai („Aš, tu, mes ir viskas apie mus“, „Kaip gyvena obelis“, „Nėra blogo oro, kai tinkama apranga“ ir kt.) sudarė sąlygas vaikams mokytis per patirtį, stebėjimą ir aktyvų veikimą.
Trumpalaikiai projektai ir akcijos buvo integruoti į kasdienį ugdymo procesą minint svarbias kalendorines, pilietines ir tarptautines dienas (Sausio 13-oji, Žemės ir Vandens dienos, Tolerancijos diena, Judumo savaitė ir kt.), įgyvendinant STREAM, sveikatingumo, meninius ir sportinius projektus. Aktyvus dalyvavimas respublikiniuose ir tarptautiniuose projektuose (eTwinning, Erasmus+, įvairios virtualios parodos ir kūrybinės iniciatyvos) stiprino mokyklos atvirumą, bendradarbiavimą ir pedagogų profesinę kompetenciją. Projektinė veikla tapo svarbia ugdymo kokybės dalimi, skatinančia vaikų saviraišką, bendruomeniškumą ir tvarių vertybių formavimą

	
	Folkšoko renginys „Tirlimbam“ ir kiti etnokultūrinės veiklos renginiai, atspindintys tautinį savitumą. 

	2025 metais mokykloje puoselėta tautinė kultūra, skatinant vaikų domėjimąsi etnokultūra, liaudies menu, tradicijomis ir papročiais. Vaikai ir pedagogai aktyviai dalyvavo respublikiniuose, rajoniniuose renginiuose, etnokultūrinės veiklos buvo plėtojamos per dalyvavimą konkursuose ir festivaliuose („Tramtatulis“, „Iš tautosakos skrynelės“ ir kt.), kalendorinių švenčių minėjimus, tradicinių amatų ir papročių edukacijas (Užgavėnės, Velykų papročiai, Advento rytmečiai, Žolynų diena), taip pat per menines veiklas, integruojant M. K. Čiurlionio kūrybą, dalyvaujant edukacijose Zanavykų muziejuje bei kitas tradicijas puoselėjančias veiklas įstaigoje. Šios iniciatyvos ugdė vaikų tautinį identitetą, kūrybiškumą ir bendruomeniškumą.  
Balandžio 8 dieną organizuotas tęstinis respublikinis folkšoko renginys „Tirlimbam 2025“ (vykdomas kas 2 metai), kuriame dalyvavo 11 kolektyvų iš Šakių rajono, Vilkaviškio, Kybartų bei mūsų mokyklos.

	
	Demokratiją, pilietiškumą ir etninę kultūrą puoselėjantys renginiai ir akcijos.
	2025 metais mokykloje organizuoti renginiai ir akcijos, puoselėjantys demokratines vertybes, pilietiškumą bei etninę kultūrą. Metus pradėjome pilietine iniciatyva „Atmintis gyva, nes liudija“, kurios metu visa bendruomenė languose uždegė žvakeles, pagerbdama Sausio 13-osios aukas. Vasario mėnesį vyko Vasario 16-osios šventė „Aš labai myliu Lietuvą“, kurioje vaikai dainomis, eilėraščiais ir meniniais pasirodymais išreiškė meilę tėvynei. Kovo 10 d. priešmokyklinio ugdymo vaikai dalyvavo interaktyvioje viktorinoje „Ką žinau apie Lietuvą?“, skirtoje Lietuvos nepriklausomybės atkūrimo 35-mečiui paminėti.
Demokratijos stiprinimui ir vaikų balsui skatinti buvo inicijuojami vaikų ambasadorių susitikimai, kurių metu mažieji dalyvavo diskusijose, teikė idėjas mokyklos tobulinimui ir kūrė „Svajonių darželio“ maketus. Bendruomenės projektas „Mano vėliava“ tapo kūrybine demokratijos išraiška – miesto parke surengta vėliavų įteikimo ceremonija simbolizavo bendrystę.
Etninės kultūros puoselėjimui didelį indėlį turėjo įvairios edukacijos mokykloje ir muziejuose. Šių veiklų metu vaikai susipažino su lietuvių liaudies dainomis, papročiais, tautiniais drabužiais ir tradicijomis, taip formuodami tvirtą tautinį identitetą. Visi šie renginiai skatino vaikų pilietiškumą, tautinį pasididžiavimą ir pagarbą Lietuvos kultūriniam paveldui. 

	1.3 uždavinys.
Kurti universalaus dizaino mokymuisi kontekstus. 



	PRIEMONĖS
	REZULTATAS – švietimo pagalba organizuota vadovaujantis atnaujintais švietimo pagalbos teikimo dokumentais. Universalaus dizaino mokymuisi kontekstas padeda sukurti palankią, lanksčią ir įtraukiančią ugdymosi aplinką, kurioje kiekvienas vaikas gali pasiekti savo maksimalų potencialą, geriau suprantami jų poreikiai.

	
	Švietimo pagalbos organizavimas pagal atnaujintus švietimo pagalbos teikimą reglamentuojančius dokumentus.
	2025 metais švietimo pagalba organizuota vadovaujantis atnaujintais švietimo pagalbos teikimo dokumentais siekiant užtikrinti kiekvieno vaiko ugdymosi sėkmę ir įtrauktį. Naujai parengtas Švietimo pagalbos vaikui teikimo tvarkos aprašas (2025 m. vasario 7 d. įsakymu Nr.VK-32) ir Vaiko gerovės komisijos darbo tvarkos aprašas (2025 m. vasario 7 d.  įsakymu Nr. VK-31). 
Logopedai, logopedai-specialieji-pedagogai, socialiniai pedagogai, psichologas ir mokytojų padėjėjai dirbo komandoje, teikdami pagalbą vaikams, konsultuodami tėvus ir pedagogus. Daug dėmesio skirta vaikų individualių poreikių vertinimui, bendradarbiavimui ir prevencinei veiklai. Pedagogai dalyvavo kvalifikacijos kėlimo mokymuose apie įtraukųjį ugdymą, socialinių emocinių įgūdžių stiprinimą bei darbą su vaikais, turinčiais įvairiapusių raidos sutrikimų. 

	
	Vaikų poreikius atitinkančio  dienos poilsio organizavimas, tinkamų sąlygų sudarymas.
	2025 metais ypatingas dėmesys skirtas vaikų poilsio ir geros savijautos užtikrinimui. Dienos ritmas organizuotas atsižvelgiant į vaikų amžių, individualius poreikius ir emocinę savijautą. Daugelyje grupių įrengtos ramios ir jaukios poilsio erdvės, užtikrinančios tinkamą mikroklimatą, apšvietimą ir higienos normos reikalavimus. Tėvams susirinkimų metu teikta informacija apie galimybes organizuoti dienos poilsį vaikams nemiegant, supažindinti su mokyklos tvarkos aprašu.  Vaikams sudarytos galimybės dienos poilsio metu ilsėtis ne tik miegant, bet ir kitomis formomis - užsiimant ramiomis veiklomis. Šiuo metu mokykloje 6 grupėse dienos poilsio metu vaikai nemiega. 

	
	Bendruomenės gebėjimų organizuoti ugdymą tenkinant vaikų poreikius tobulinimas.
	2025 metais tobulinti bendruomenės gebėjimai organizuoti ugdymą, atliepiant vaikų poreikius. Pedagogai dalyvavo įvairiuose kvalifikacijos kėlimo mokymuose, seminaruose ir metodiniuose pasitarimuose, skirtuose įtraukiojo ugdymo, socialinių emocinių įgūdžių, sensorinio ugdymo bei kūrybiškų metodų taikymui. Akcentuotas bendradarbiavimas tarp mokytojų, švietimo pagalbos specialistų ir tėvų, siekiant kurti palaikančią ir vaiko raidai palankią aplinką. Stiprintas bendruomeniškumas, dalijimasis patirtimi, kartu ieškant sprendimų, kaip geriau atliepti kiekvieno vaiko emocinius, pažintinius ir socialinius poreikius, vykdyta ilgalaikė 40 ak. val. kvalifikacijos tobulinimo programa „Pedagogų profesinių kompetencijų tobulinimas bendradarbiaujant su socialiniais partneriais“.

	
	Dalyvavimas projekte  „Ankstyvojo ugdymo užtikrinimas vaikams iš socialinę riziką patiriančių šeimų“.
	2025 metais mokykla dalyvavo projekte „Ankstyvojo ugdymo užtikrinimas vaikams iš socialinę riziką patiriančių šeimų“, kurio tikslas – sudaryti lygias galimybes visiems vaikams dalyvauti kokybiškame ankstyvajame ugdyme. Projekto metu buvo teikiama tikslinga švietimo, socialinė ir psichologinė pagalba, stiprinamas bendradarbiavimas su tėvais ir socialiniais partneriais. 2025-12-31 duomenimis 9 vaikai įtraukti į šio projekto veiklas. Iš viso per 2025 metus 21 vaikas dalyvavo šiame projekte. Vaikams buvo teikiama papildoma švietimo pagalba, kompensuojamas maitinimo ir ugdymo mokestis, suteikiama pavėžėjimo paslauga, apmokamos kultūros ir neformalaus švietimo veiklos, įsigytos individualios ugdymo priemonės. 2025 metais gautas finansavimas 32007,76 Eur. Projektas bus tęsiamas iki 2027 metų gegužės mėnesio. 

	2025 METŲ 2 TIKSLAS. 
INOVATYVIOS UGDYMOSI APLINKOS KŪRIMAS ĮTRAUKIANT BENDRUOMENĘ.

	2.1 uždavinys
Plėtoti fizines ugdymo aplinkas.
	PRIEMONĖS
	REZULTATAS – plėtojamos aplinkos, sukuriančios papildomas mokymosi galimybes lauke. Ugdymo(si) aplinka modeliuojama atsižvelgiant į Ikimokyklinio ugdymo programos gairėse numatytą naują kryptį– vaikų ugdymo(si) kontekstų kūrimą. Taikomi skaitmeniniai sprendimai prisidėjo prie ugdymo proceso kokybės, inovatyvumo didinimo.

	
	Ugdymo aplinkų lauke įveiklinimo plėtra: lauko kalnelio įrengimas, sienos sutvarkymas, saugumo tvorelių, konteinerių aikštelių, „sliekų laboratorijų“ įrengimas.
	2025 metais toliau plėtotos ir tobulintos ugdymo(si) aplinkos lauke, siekiant sudaryti vaikams saugias, patrauklias ir kūrybiškumą skatinančias sąlygas. Įrengtas lauko kalnelis aktyviam judėjimui, saugumo tvorelės prie ankstyvojo amžiaus vaikų grupių lauko erdvių bei šiukšlių konteinerių aikštelės, pagerinusios teritorijos estetiką ir saugumą. Abiejuose pastatuose įkurtos sliekų ir augalų laboratorijos, kurios tapo gyvąja ugdymo erdve, skatinančia vaikų pažinimą, tyrinėjimą ir atsakomybę už gamtą. Vasaros laikotarpiu lauko aplinkos pritaikytos projekto „Kosmosas – mūsų vaikų pažinimo kelionė į Saulės sistemą“ veikloms, kurių metu vaikai kūrybiškai tyrinėjo kosmoso temą, vaikai stiprino pažinimo kompetencijas per patyrimą lauke.

	
	Skaitmeninės infrastruktūros  tobulinimas.
	Pedagogai tobulino skaitmenines kompetencijas, taikydami informacines technologijas ugdymo veiklose, projektinėse veiklos. Socialinė erdvė ir įstaigos interneto svetainė buvo aktyviai naudojamos veiklos viešinimui, bendradarbiavimui su tėvais stiprinti bei mokyklos veikloms pristatyti plačiajai bendruomenei..
Įsigyti 3 išmanieji ekranai. Grupėse atnaujinti kompiuteriai, spausdintuvai. Gimnazijos gatvės pastate atnaujintas visas inžinerinis wifi tinklas. Grupėse atnaujinti kompiuteriai, spausdintuvai. 
Nuo 2025 m. sausio 1 d. pereita dirbti į elektroninių sąskaitų sistemą SABIS.
Nuo 2025-03-10 mokykloje pradėjo dirbti kompiuterio technikas (0,25 etatu).

	
	Materialinių  grupių aplinkų kūrimas ir pritaikymas atsižvelgiant į konkrečius ugdymo kontekstus.
	Grupės erdvės formuojamos atsižvelgiant į kontekstinį ugdymą. Taip sukuriamos erdvės tyrinėjimui, skaičiavimui, kūrybai, konstravimui, žaidimams ir pan.  Vaikų ekologinis sąmoningumas ir kūrybiškumas buvo ugdomi pasitelkiant gamtines, iš antrinių žaliavų pagamintas bei tvarias priemones.
Šakių rajono savivaldybei įgyvendinant projektą  „Ikimokyklinio ugdymo prieinamumo didinimas Šakių rajono savivaldybėje“ Nr. 24-007-P-0001 pagal regioninės pažangos priemonės Nr. 12-003-03-01-23-(RE)-24-(LT024-01-03-01) „Padidinti ugdymo prieinamumą atskirtį patiriantiems vaikams“ 2025 metais Šaulių g. 20 pastate pradėti naujos grupės įrengimo darbai.

	2.2 uždavinys. 
Telkti veiklią ir besimokančią bendruomenę.
	PRIEMONĖS
	REZULTATAS – į mokyklos veiklos įsivertinimą įtraukiama bendruomenė, Nustatomi tobulintini aspektai ir rengiamos jų sprendimo strategijos, siekiant užtikrinti ugdymo kokybę. Personalas, dirbantis su vaikais, nuolat tobulina kvalifikaciją.
Pedagogai bendradarbiauja keisdamiesi gerosiomis praktikomis. Nuolatinis tėvų ir pedagogų bendradarbiavimas, aktyvesnė savivalda padeda geriau įvertinti ugdymo aplinkos poreikius bei galimybes ir  kuriant optimalias sąlygas vaikų ugdymui(si), plėtojant susitarimų kultūrą.
Personalo dienos organizavimas stiprina pozityvią darbo aplinką.

	
	Kokybės siekio kultūros kūrimas įsivertinant mokyklos veiklos kokybę. 
	2025 m. atlikta įsivertinimo analizė atskleidė, kad ugdymo procesas yra sklandus, tačiau reikėtų stiprinti komunikaciją su tėvais, supaprastinti planavimo formas ir plėtoti vaikų pasiekimų vertinimo sistemą. Remiantis gautomis įžvalgomis, 2026 m. plane siūloma plėtoti tėvų įtraukimą, optimizuoti planavimo formas, sukurti aiškesnius vertinimo kriterijus, stiprinti vaikų savirefleksiją ir paversti vertinimo aplanką aktyviu ugdymo įrankiu.

	
	Dalyvavimas tęstiniuose ilgalaikiuose „Besimokančių darželių tinklo 2025“ mokymuose.
	Kovo-lapkričio mėnesiais  mokytojai, mokytojų ir mokinio padėjėjos bei švietimo pagalbos specialistai dalyvavo ilgalaikėje kvalifikacijos tobulinimo programoje „Besimokančių darželių tinklas 2025“ (72 ak. val.). Programą įgyvendino „Ugdymo meistrų“ komanda. Dalis programos mokymų buvo skirti  tėvams. Mokymų prioritetinės sritys: universalus dizainas mokymuisi, vaikų vertinimas ir pasiekimų sritys. 

	
	Kolegialaus bendravimo tarp pedagogų stiprinimas.
	2025 metais vestos 5 atviros veiklos,  skaitytas pranešimas „Buvimas lauke – augimas laisvėje ir kūrybiškume” respublikinėje konferencijoje „Inovatyvūs ugdymo būdai ikimokykliniame ir priešmokykliniame ugdyme“.
Parengta ir vykdyta ilgalaikė 40 val. kvalifikacijos tobulinimo programa „Pedagogų profesinių kompetencijų tobulinimas bendradarbiaujant su socialiniais partneriais“, kurios metu įstaigos darbuotojai lankėsi įvairiose švietimo įstaigose, keitėsi patirtimi ir gilino žinias apie ugdymo(si) aplinkų pritaikymą, kontekstų kūrimą bei vaikų pažangos stebėseną kasdieniame darbe. Programoje dalyvavo 44 pedagoginiai darbuotojai.

	
	Bendradarbiavimas su tėvais užtikrinant ugdymo(si) tęstinumą ir dermę: savanorystės skatinimas,  reguliarūs susitikimai siekiant aptarti ugdymo aplinkos poreikius ir galimybes, tėvų aktyvo ir mokyklos savivaldos veiklos stiprinimas.
	Skatinama tėvų savanorystė – jie aktyviai įsitraukė į ugdomąsias, kūrybines, edukacines ir aplinkos kūrimo veiklas, prisidėjo prie projektų įgyvendinimo, renginių organizavimo bei grupių iniciatyvų.
Visose grupėse du bent du kartus per metus organizuoti tėvų susirinkimai ir individualūs pokalbiai sudarė galimybes aptarti vaikų ugdymo(si) pasiekimus, ugdymo aplinkos poreikius ir tobulinimo galimybes. Veiklus tėvų aktyvas stiprino bendruomeniškumą, įsitraukė į bendrus sprendimus ir dalinosi atsakomybe. 

	
	Visos bendruomenės aktyvių veiklų renginiai.
	2025 metais visa mokyklos bendruomenė aktyviai įsitraukė į įvairius renginius, skatinančius bendrystę, kūrybiškumą ir kuriant pozityvią emocinę aplinką. Tradiciškai surengta Vardinių šventė, Šeimos šventės, Mokslo metų pradžios ir užbaigimo renginiai, Žolinių šventė, taip pat teminės akcijos ir savaitės – Gerumo ir draugystės, Judumo, Žemės ir Vandens dienos. Bendruomenės nariai kartu dalyvavo projektinėse ir edukacinėse veiklose, meniniuose ir sportiniuose renginiuose, kūrė šventinę atmosferą mokyklos erdvėse. 

	
	Personalo dienos organizavimas.
	2025 metais abiejuose pastatuose lapkričio mėnesį organizuota personalo diena.  
Personalo dienos organizavimas – viena iš projekto „Stipri bendruomenė – stipri ugdymo aplinka“ veiklų. 2025 metų rugsėjo–lapkričio mėnesiais vykdytas projektas buvo finansuotas Šakių rajono savivaldybės Visuomenės sveikatos rėmimo specialiosios programos lėšomis (1500,00 Eur). 
Gruodžio mėnesį Metodinė taryba inicijavo buvusių darbuotojų Kalėdinį rytmetį.


	
4. 2025 metais veiklos ataskaitoje įstaigos iškeltos pagrindinės problemos. Jų sprendimai.
4.1 reikalinga abiejų pastatų vidinė ir išorinė pastato renovacija. Vyksta projektavimo darbai Gimnazijos g. pastato renovacijai. Abiejuose pastatuose remontuoti koridoriai bei kitos patalpos. Pastatų renovacijos problema išlieka aktuali.
4.2. lauko aplinkos infrastruktūra: trūksta lauko žaidimų aikštelių, rudens ir pavasario metu šlapia. Įrengta lauko žaidimų aikštelė su išlieta gumine danga Gimnazijos g., planuojama įrengti naują lauko edukacinę erdvę su liejama gumine danga Šaulių g. įgyvendinant projektą  „Ikimokyklinio ugdymo prieinamumo didinimas Šakių rajono savivaldybėje“. Lauko infrastruktūros atnaujinimas išlieka aktualus.

5. Mokymosi aplinka:
5.1. Darbuotojų skaičius:
	Administracijos darbuotojų etatų skaičius
	Pedagoginių darbuotojų etatų skaičius 
	Kitų įstaigos darbuotojų etatų skaičius

	2024-12-31
	2025-12-31
	2024-12-31
	2025-12-31
	2024-12-31
	2025-12-31

	8,5
	8,75
	44,8
	43,74
	39
	39,5



5.2. Mokytojų skaičius:
	Mokytojų ekspertų skaičius
	Mokytojų metodininkų skaičius
	Vyresniųjų mokytojų skaičius
	Mokytojų skaičius

	2024-12-31
	2025-12-31
	2024-12-31
	2025-12-31
	2024-12-31
	2025-12-31
	2024-12-31
	2025-12-31

	-
	-
	5
	5
	29
	31
	9
	8



5.3. Mokinių skaičiaus pokytis pagal klases rugsėjo 1 d. per paskutinius dvejus metus. Vaikų, ugdomų pagal ikimokyklinio ir priešmokyklinio ugdymo programas pokytis rugsėjo 1 d. per paskutinius dvejus metus. 
	
	2022-09-01
	2023-09-01
	2024-09-01
	2025-09-01

	Vaikų, ugdomų pagal ikimokyklinio ugdymo programą skaičius
	278
	267
	244
	226

	Vaikų, ugdomų pagal priešmokyklinio ugdymo programą skaičius
	94
	82
	85
	81

	Iš viso
	372
	348
	329
	307





5.4. Mokinių, įgijusių pradinį, pagrindinį ir vidurinį išsilavinimą, skaičius įstaigoje. Ugdytinių, baigusių ikimokyklinio ir priešmokyklinio ugdymo programas, skaičius įstaigoje. 
	Ugdytinių, 2024 m. baigusių ikimokyklinį ugdymą skaičius
	79


	Ugdytinių, 2024 m. baigusių priešmokyklinį ugdymą skaičius
	77

	Ugdytinių, 2025 m. baigusių ikimokyklinį ugdymą skaičius
	75

	Ugdytinių, 2025 m. baigusių priešmokyklinį ugdymą skaičius
	83



5.5. Pagrindinio ugdymo pasiekimų patikrinimo, brandos egzaminų ir stojimo į aukštąsias mokyklas rezultatai; (NETAIKOMA)
5.6. Mokinių pavėžėjimo organizavimas. (NETAIKOMA) 

5.7. Mokinių maitinimo organizavimas; 
Maitinimas įstaigoje organizuojamas vadovaujantis Maitinimo organizavimo ikimokyklinio ugdymo, bendrojo ugdymo mokyklose ir vaikų socialinės globos įstaigose tvarkos aprašu. Vaikai maitinami 3 kartus ne rečiau kaip kas 3,5 val. pagal valgiaraščius. Vaikams, pateikusiems gydytojo raštiškus nurodymus (Forma Nr. 027-1/a) organizuojamas pritaikytas maitinimas. Pritaikytas maitinimas 2025-12-31 duomenimis organizuojamas 6 vaikams.
2025-12-31 duomenimis nemokamus pietus gauna 84 vaikai, ugdomi pagal priešmokyklinio ugdymo programą (2 iš jų Ukrainos piliečiai).
Mokykla dalyvauja Vaisių vartojimo ir Pieno vartojimo skatinimo programose.

5.8. Švietimo pagalbos specialistų veikla įstaigoje 2025 metais.
	Įstaigoje dirba šie švietimo pagalbos specialistai: psichologas (1 etatas), 3 socialiniai  pedagogai (0,5 etato, 0,35 etato, 0,15 etato), 4 logopedai-specialieji pedagogai (1+0.5+0.75+1.25) etato). Visi švietimo pagalbos specialistai priklauso Vaiko gerovės komisijai. 
	2025-12-31 duomenimis, mokyklą lanko 26 vaikai, turintys specialiuosius ugdymosi poreikiais. Iš jų 24 turi didelius specialiuosius ugdymo poreikius. Šiems vaikams teikiama psichologo, socialinio pedagogo, logopedo, specialiojo pedagogo ir mokinio padėjėjo pagalba. Visiems vaikams rengiami individualios pagalbos planai. Šių planų įgyvendinimo rezultatai kas pusę metų aptariami su vaiko tėvais ir visa švietimo pagalbos komanda. Dirba 12 mokinio padėjėjų (tai sudaro 7 etatus). 4 vaikai šiuo metu vertinami Šakių švietimo pagalbos tarnyboje, siekiant įvertinti jų ugdymosi poreikius. Logopedo pagalba teikiama 75 vaikams. VGK 2025 metais organizavo 11 posėdžių. 	
Švietimo pagalbą koordinuoja Vaiko gerovės komisija, kurios specialistai mokykloje organizuoja prevencines veiklas, vykdo ilgalaikes programas. Plačiau apie prevencines programas  ataskaitos 11 punkte. 

5.9. Įstaigos komisijų ir darbo grupių veikla 2025 metais:
Įstaigoje yra šios nuolat veikiančios komisijos ir darbo grupės: Vaiko gerovės komisija, Mokyklos taryba, Pedagogų atestacijos komisija, Veiklos kokybės įsivertinimo darbo grupė, Sveikatos stiprinimo veiklos darbo grupė, Krizių valdymo darbo grupė. Tikslinėms užduotims atlikti sudaromos darbo grupės: strateginio ir veiklos planų rengimo ir stebėsenos, projektų įgyvendinimo, inventorizacijos komisijos.
2025 metais vyko 3 mokytojų posėdžiai, 13 metodinių pasitarimų.
Vaiko gerovės komisija organizavo 11 posėdžių, Mokyklos taryba vedė 6 posėdžius.
	Šakių ikimokyklinio ugdymo mokyklos „Maži žingsneliai“ mokytojų ir pagalbos mokiniui specialistų (išskyrus psichologus) atestacijos komisija 2025 metais organizavo 2 posėdžius. Atestuota 1 mokytoja, kuri įgijo vyresniojo mokytojo kvalifikacinę kategoriją. Parengta Šakių ikimokyklinio ugdymo mokyklos „Maži žingsneliai“ mokytojų ir pagalbos mokiniui specialistų 2026–2028 metų atestacijos programa, 3 pedagogai pateikė prašymus atestuotis: 2026 m. – 1 prašymas įgyti vyresniojo mokytojo kvalifikacinę kategoriją, 2027m. – 2 (1 vyresniojo mokytojo ir 1 mokytojo eksperto kvalifikacinėms kategorijoms įgyti). Aptartas ir patvirtintas atestacijos komisijos posėdžių grafikas ir atestacinės komisijos veiklos planas 2026 metams. 
	Veiklos kokybės įsivertinimo darbo grupė pagal naują ikimokyklinio ir priešmokyklinio ugdymo programas vykdančių mokyklų veiklos kokybės įsivertinimo metodiką 2025 metais atliko giluminį srities „Vaikų pasiekimų vertinimas ir planavimas“ įsivertinimą. Atliktos šios srities trys anoniminės apklausos – mokytojų, tėvų ir darbo grupės analizės. Atliktas įsivertinimas atskleidė, kad įstaigos ugdymo procesas yra kokybiškas, tačiau tobulintinas trijose srityse – komunikacijoje su tėvais, vertinimo sistemos nuoseklume ir planavimo supaprastinime, todėl į 2026 metų veiklos planą buvo siūloma įtraukti šias sritis. Visa įsivertinimo darbo grupės 2025 metų ataskaita su siūlymais įtraukta į 2026 metų veiklos planą. 
Įstaigoje veikia Švietimo ir mokslo profesinė organizacija. 2025-12-31 profesinei organizacijai priklausė 79 darbuotojai.

5.10. Įstaigos metodinės tarybos bei metodinių grupių veikla ir jų veiklų dermė su įstaigos strateginiu veiklos planu bei metų veiklos programa.
Šakių ikimokyklinio ugdymo mokyklos „Maži žingsneliai“ metodinė taryba 2025 metais stiprino pedagogų profesinę veiklą, analizuodama ir teikdama siūlymus ugdymo proceso tobulinimui bei skatindama bendradarbiavimą ir gerosios patirties sklaidą. Per metus organizuoti penki metodiniai pasitarimai, kurių metu aptartas ir koreguotas metodinės tarybos veiklos planas, analizuotas ugdymo programos turinys, parengta ir patvirtinta vaiko gebėjimų vertinimo aprašo forma, diskutuota dėl anketų formų tėvams rengimo naujiems mokslo metams, metodinės tarybos funkcijų bei nuostatų keitimo, taip pat vykdyti pirmininkės, pavaduotojos ir sekretorės rinkimai. Metodinė taryba inicijavo ir įgyvendino prasmingas veiklas – surengė Kovo 11-osios viktoriną „Ką žinau apie Lietuvą“, teikė siūlymus Metų mokytojo, inovacijų taikymo ir meistriškumo ugdymo nominacijoms, inicijavo rajoninį mokytojų pikniką bei, panaudojant Pyrago dienos metu surinktas lėšas, suorganizavo Kalėdinę vakaronę buvusiems darbuotojams. Vykdant nuolatinę veiklų analizę ir refleksiją, buvo parengti metodinės tarybos pasitarimų protokolai, atnaujinti veiklos nuostatai ir parengtas metodinės tarybos veiklos planas, prisidedantis prie nuoseklaus ugdymo kokybės gerinimo ir bendruomenės stiprinimo.

	Vesta atvirų 
pamokų
	Stebėta pamokų
	Vesta seminarų
	Skaityta pranešimų
	Parengta anotacijų,  publikacijų

	7
	8
	5
	7
	-



	 


5.11. Pedagogų kvalifikacijos kėlimas, pedagogų atestacija. 
	Mokytojų skaičius
	Bendrųjų kompetencijų renginių skaičius
	Dalykinių kompetencijų renginių skaičius

	2023 m.
	46
	950 ak. val.
	3000 ak. val.

	2024 m. 
	46
	1540 ak. val. 
	3120 ak. val. 

	2025 m. 
	44
	4848 ak. val.
	1681 ak. val.



	Gerosios patirties renginiuose, konferencijose, metodinėse dienose įstaigos mokytojai pristatė pranešimus mokyklos pedagogams metodinių pasitarimų metu, organizuotos atviros veiklos kartu įtraukiant ugdytinius, skaityti pranešimai respublikinėse konferencijose. 
	Įgyvendintas 40 val. kvalifikacijos tobulinimo renginys „Pedagogų profesinių kompetencijų tobulinimas bendradarbiaujant su socialiniais partneriais“, kurio metu vykdytos išvykos į Vilkaviškio, Ukmergės, refleksijos apie Erasmus+ patirtis lankytose mokyklose. Organizuotas seminaras įstaigos personalui „Stipri bendruomenė – stipri ugdymo aplinka“, organizuoti seminarai-festivaliai (renginiai) Šakių rajono Švietimo pagalbos tarnyboje („Lietuvių liaudies daina šiuolaikiniame skambesyje“, „Vaikų kūrybiškumo ugdymas šokiu“, „Skambantis aš: vokalinės muzikos kelionė“), prisidėjome organizuojant rajoninius ikimokyklinio ugdymo mokymus“ Mokytojų piknikas „Kuriame patirtis: pedagogų bendrystės ir pažinimo diena mažojoje kultūros sostinėje“ Kudirkos Naumiestyje, gerosios patirties renginiai įvairiomis temomis.
2025 m. mokytojai aktyviai dalyvavo kvalifikacijos tobulinimo renginiuose įvairiose srityse: nuo ikimokyklinio ugdymo programų atnaujinimo ir STEAM metodikų iki socialinio emocinio ugdymo bei skaitmeninių kompetencijų. Veiklos apėmė mokymus, konferencijas, atviras veiklas, pranešimų skaitymą, patirties sklaidą ir praktinius seminarus, mokytojai stiprino profesines, socialines emocines, metodines, vadybines ir skaitmenines kompetencijas. 
            2025 metais mokytojai ne tik aktyviai tobulino savo kvalifikaciją dalyvaudami įvairiuose kvalifikacijos tobulinimo renginiuose, bet ir patys aktyviai inicijavo kvalifikacinės patirties pasidalijimo sklaidą. 
	2025 metais įstaigos mokytojai tobulino kvalifikaciją – 6529 akademinių valandų. Mokytojai dalyvavo įvairiuose ilgalaikiuose skirtinguose mokymuose (Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams, Besimokančių darželių tinklas 2025, Pedagogų profesinių kompetencijų tobulinimas bendradarbiaujant su socialiniais partneriais ir kt.) ir skirtinguose kvalifikacijos tobulinimo renginiuose tiek nuotoliniu, tiek kontaktiniu būdu. Vidutiniškai vienam mokytojui tenka 140 akad. val. per metus. Kvalifikacijai tobulinti išleista 1649,00 Eur. 
2025 metais atestuota 1 mokytoja. Ji įgijo vyresniojo mokytojo kvalifikacinę kategoriją. 

5.12. Įstaigos vadovų kvalifikacijos kėlimas. 
	Eilės 
Nr.
	                     	Pareigybė    	
	Vadybinės kompetencijos (ak. val.)
	Bendrosios kompetencijos (ak. val.)

	1.
	Direktorė Lina Viliūšienė
(iš viso 146 ak. val.)
	90 ak. val.
	56 ak val.

	
	1. Mokymai „Mokyklų veiklos kokybės įsivertinimas ir rezultatų panaudojimas planuojant tolimesnes veiklas“ (40 ak. val.)
2. Civilinės saugos mokymai pagal Kitų įstaigų ir ūkio subjektų vadovų, kurie privalo organizuoti ekstremaliųjų situacijų valdymo plano rengimą, arba jų įgaliotų asmenų civilinės saugos mokymų programą.(4 ak. val.)
3. Mokymai „Lyderiai tarp lyderių: kuriant bendrą viziją su savivalda“(10 ak. val.)
4. Seminaras „Dokumentų valdymo aktualijos“. (6 ak. val.)
5. Kvalifikacijos tobulinimo programa „Pedagogų profesinių kompetencijų tobulinimas bendradarbiaujant su socialiniais partneriais“ (40 ak. val.)
6. Mokymai „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“(40 ak. val.)
7. Švietimo įstaigų vadovų forumas „Nuo pokyčių iki stabilumo“ (6 ak. val.)

	2.
	Direktoriaus pavaduotoja ugdymui Dovilė Kazakauskienė (iš viso 206 ak. val.)
	82 ak. val. 
	124 ak. val. 

	
	1. Kvalifikacijos tobulinimo programa „Pedagogų profesinių kompetencijų tobulinimas bendradarbiaujant su socialiniais partneriais“ (40 ak. val.)
2. Tarptautinė ugdymo įstaigų pedagogų, vadovų, pagalbos vaikui specialistų metodinė-praktinė konferencija „Bendravimo ir bendradarbiavimo sinergija tarptautinių projektų kontekste: iššūkiai ir galimybės ikimokykliniame ugdyme“ (6 ak. val.)
3. Ilgalaikė mokymų programa „Besimokančių darželių tinklas 2025“ (72 ak. val.)
4. Kūrybinis mokytojų piknikas „Kuriame patirtis: pedagogų bendrystės ir pažinimo diena mažojoje kultūros sostinėje“ (6 ak. val.)
5. Praktinis užsiėmimas „Darbo su įvairiapusių raidos sutrikimų turinčiais vaikais ypatumai. Kaip naudoti komunikacinių paveikslėlių schemas ugdymo procese“ (4 ak. val.)
6. Erasmus+ mokymai „Communicative skills for European teachers“ (30 ak. val.)
7. Mokymai „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“(40 ak. val.)
8. Švietimo įstaigų vadovų forumas „Nuo pokyčių iki stabilumo“ (6 ak. val.)
9. Seminaras „Gabumai ir mokymosi sunkumai: dvigubai išskirtinių mokinių atpažinimo, ugdymo ir pagalbos kryptys“ (2 val.).
10. Studijos logopedijos kvalifikacijai Vilniaus universitete (2025 metai). 

	3.
	Direktoriaus pavaduotoja ugdymui Inga Sorakienė
(iš viso 166 ak. val.)
	76 ak. val.
	90 ak. val.

	
	1. Kvalifikacijos tobulinimo programa „Pedagogų profesinių kompetencijų tobulinimas bendradarbiaujant su socialiniais partneriais“ (40 ak. val.)
2. Ilgalaikė mokymų programa „Besimokančių darželių tinklas 2025“ (72 ak. val.)
3. Kūrybinis mokytojų piknikas „Kuriame patirtis: pedagogų bendrystės ir pažinimo diena mažojoje kultūros sostinėje“ (6 ak. val.)
4. Erasmus+ mokymai „Communicative skills for European teachers“ (30 ak. val.)
5. Švietimo įstaigų vadovų forumas „Nuo pokyčių iki stabilumo“ (6 ak. val.)
6. Praktinis užsiėmimas „Darbo su įvairiapusių raidos sutrikimų turinčiais vaikais ypatumai. Kaip naudoti komunikacinių paveikslėlių schemas ugdymo procese“ (4 ak. val.)
7. Ilgalaikės kvalifikacijos tobulinimo programos „Dirbtinio intelekto panaudojimo galimybės ugdymo procese“ I modulis „DI samprata ir panaudojimo galimybės ugdymo procese“. (8 ak. val.)



5.13. Materialinė bazė, ūkinė veikla. Pagrindiniai finansiniai rodikliai; 
2025-12-31 įstaiga ilgalaikio turto turėjo už 397144 Eur., trumpalaikio turto už 432240 Eur.
Darbo užmokesčio sąnaudos – 2311001 Eur.
Komunalinių paslaugų ir ryšių sąnaudos – 84547 Eur.
Paprastojo remonto ir eksploatavimo sąnaudos – 34326 Eur.
	Finansavimo šaltiniai ir lėšos 2025 m.
	Eil. Nr.
	Finansavimo šaltinis
	Lėšos  Eur

	1.
	Iš valstybės biudžeto:
	1062416

	2.
	Iš savivaldybės biudžeto:
	1510831

	3.
	Spec. lėšos
	165455

	4.
	ES lėšos 
	32951

	5.
	Iš kitų šaltinių (1,2% parama)
	0


Biudžeto kreditorinis įsiskolinimas 2025-12-31 dienai – 0 Eur.
		 
6. Bendrųjų ugdymo planų vykdymas.  (NETAIKOMA)
7. 2025 metų olimpiadų ir konkursų laimėjimai bei pasiekimai. Mokyklos ugdytiniai dalyvavo Lietuvos vaikų ir moksleivių liaudies kūrybos atlikėjų konkurso „Tramtatulis 2025“ rajoniniame ture. Viena ugdytinė pateko regioninį Sūduvos turą Prienuose.
8. Dalyvavimas šalies ir tarptautiniuose mokinių raštingumo tyrimuose, testavimuose; (NETAIKOMA)
9. Projektinės veiklos organizavimas ir vykdymas;
	Projekto pavadinimas
	Projekto trukmė
	Projekto dalyvių skaičius
	Trumpas projekto apibūdinimas

	Trumpalaikiai respublikiniai projektai, akcijos, parodos
	Visus metus 
	318
	Visos grupės per metus dalyvavo bent 1-2 respublikiniuose projektuose, akcijose, parodose. Iš viso dalyvauta per 80 projektų.

	Šakių rajono savivaldybės visuomenės sveikatos rėmimo specialiosios programos projektas 
„Stipri bendruomenė – stipri ugdymo aplinka“. 
	2025 rugsėjo 1 – lapkričio 31 d.
	87 dalyviai

	Projekto tikslas – stiprinti Šakių ikimokyklinio ugdymo mokyklos „Maži žingsneliai” darbuotojų psichikos sveikatą, gerinant emocinį atsparumą, mažinant profesinį stresą ir kuriant pozityvią psichologinę darbo aplinką. Organizuoti mokymai, kurių metu darbuotojai sustiprino žinias apie emocinę sveikatą, streso atpažinimą ir valdymą, įgijo praktinių įrankių, padedančių kasdienėje profesinėje veikloje geriau tvarkytis su emociniu krūviu. Organizuota personalo  diena, kurios metu vyko kūrybinės veiklos. 
Biudžetas 1500,00 Eur

	Vykdomi grupių ilgalaikiai projektai.
	2025 metai
	Grupių bendruomenės

	Projektų metų ugdomos įvairios vaikų kompetencijos. Projektų sėkmės viešinamos įstaigos interneto svetainėje. 

	Dalyvavimas tarptautiniame Erasmus+ projekte  „Demokratiškumas ikimokykliniame ugdyme“
	2024-07-01-2025-09-30
	15 pedagoginių darbuotojų 
	Projekto tikslas – dalyvaujant tarptautinėse mobilumo veiklose įgyti tarptautinės patirties demokratinio ugdymo praktikose ikimokykliniame amžiuje ir tą patirtį skleisti įstaigoje, rajone ir Lietuvoje. Uždaviniai: dalyvaudami darbo stebėjimo vizituose Norvegijoje, Lenkijoje ir Ispanijoje (12 dalyvių) bei kursuose Portugalijoje (3 dalyviai) dalyviai įgijo žinių apie demokratinių, pilietinių ir įtraukaus ugdymo praktikas, tobulino profesines kompetencijas šiomis temomis. 

	Sveikatos stiprinimo programa: „Mažais žingsneliais sveikatos link“.

	2024-2029 metai
	Visa bendruomenė
	Sveikos ir saugios gyvensenos ugdymas, skatinant bendruomenės atsakingą požiūrį į sveikatą, kuriant palankią aplinką ir užtikrinant sveikatos ugdymo kokybę. 

	Lietuvos masinio futbolo asociacijos projektas „Fizinio aktyvumo skatinimas ir tęstinumas švietimo ir ugdymo įstaigose“ („Futboliukas“)
	2024–2025 m. m.
2025–2026 m. m.
	60 ugdytinių
72 ugdytiniai
	Pagrindinis šio projekto tikslas sukviesti vaikus į futbolo kelionę.
Kiekvieną kelionės mėnesį vaikų laukia nauji iššūkiai ir išbandymai. Projekto dalyviai su  futbolu  susipažįsta ne tik žaidžiant aikštelėje, bet ir kuriant, atliekant įvairias lavinamąsias užduotis per vaidybą ir  bendravimą. 

	„Ankstyvojo ugdymo užtikrinimas vaikams iš socialinę riziką patiriančių šeimų“.
	2025-2027
	21 ugdytinis
	Tikslas – sudaryti lygias galimybes visiems vaikams dalyvauti kokybiškame ankstyvajame ugdyme. Vaikams buvo teikiama papildoma švietimo pagalba, kompensuojamas maitinimo ir ugdymo mokestis, suteikiama pavėžėjimo paslauga, apmokamos kultūros ir neformalaus švietimo veiklos, įsigytos individualios ugdymo priemonės. 2025 metais gautas finansavimas 32007,76 Eur. 

	Ilgalaikis įstaigos projektas „Mažais žingsneliais su M. K. Čiurlioniu“.
	2025
	340
	Projekto tikslas – supažindinti ikimokyklinio ir priešmokyklinio amžiaus vaikus, tėvus ir mokytojus su Čiurlionio kūryba, skatinti kultūrinį ugdymą. Projekto metu buvo rengiamos įvairios veiklos. Organizuota respublikinė paroda, kurioje savo darbus pristatė vaikai iš įvairių miestų ir miestelių: Kauno, Šiaulių, Akmenės, Klaipėdos, Telšių, Palangos, Marijampolės, Lentvario, Kudirkos Naumiesčio, Lukšių. 





10. Bendradarbiavimas su socialiniais partneriais, partnerystė, dalyvavimas programose. 
Tęsiame ir kuriame naujus ryšius su socialiniais partneriais. 2025 metais įstaiga parengė ir įgyvendino ilgalaikę 40 akad. val. kvalifikacijos tobulinimosi programą „Pedagogų profesinių kompetencijų tobulinimas bendradarbiaujant su socialiniais partneriais“. Programa parengta atliepiant aktualius švietimo iššūkius – poreikį stiprinti pedagogų praktines kompetencijas, skatinti kolegialų mokymąsi ir gerųjų patirčių mainus mokykloje bei už jos ribų. Pedagogai turėjo galimybę ne tik išklausyti teorinius pranešimus, bet ir tiesiogiai stebėti atviras veiklas bei edukacines aplinkas Vilkaviškio „Eglutės“ ir „Buratino“ lopšeliuose-darželiuose, Ukmergės „Eglutės“ ir „Nykštuko“ lopšeliuose-darželiuose, be to vizitai į Montessori mokyklą Tenerifėje, lankymasis Norvegijos mokykloje įgyvendinant Erasmus+ projektą „Demokratiškumas ikimokykliniame ugdyme“ tai pat papildė šios programos turinį, nes grįžę pedagogai dalinosi patirtimi su visa įstaigos bendruomene.
Stiprinta tikslinė partnerystė. Pasirašyta 11 sutarčių su įvairiomis švietimo įstaigomis dėl studentų praktikos ir 2 bendradarbiavimo sutartys.
	Įstaigos vadovai yra S. Kneipo draugijos nariai, dvi įstaigos pedagogės tęsia narystę respublikinėje ikimokyklinio ugdymo kūno kultūros pedagogų asociacijoje. Aktyviai dalyvauta RIUKKPA asociacijos renginiuose: „Rieda ratai rateliukai“, „Mažoji mylia“, „Sportuojantis koridorius“.  
	Bendradarbiauta su Vilniaus sutrikusios raidos vaikų konsultavimo skyriaus specialistais dėl SUP vaikų ugdymo(si) problemų, Gelgaudiškio „Šaltinio“ specialiojo ugdymo centru. 
	11. Socialinė-prevencinė veikla. 
Kaip ir kasmet buvo vykdomos prevencinės programos „Zipio draugai“, „Kimočiai“, „Peppy Pals“, gyvenimo įgūdžių ir kitos programos, kurias pavyko integruoti į ugdymo(si) procesą. Dalyvaujame tęstiniame respublikiniame projekte „Ankstyvojo ugdymo užtikrinimas vaikams iš socialinę riziką patiriančių šeimų“. Minėjome Pasaulinės sveikatos dieną, dalyvavome Šakių PGT organizuotame piešinių konkurse priešgaisrine tema, organizavome susitikimus su bendruomenės pareigūne Aušra Mockevičiūte,  dalyvavome organizuotoje edukacijoje prie miesto tvenkinio, kurių metu vaikai praktiškai išbandė gaisrininko, policininko, mediko, pasieniečio profesijas ir kt. reikalingas ir svarbias profesijas. Vykdėme akciją „Solidarumo bėgimas“, kurio tikslas – ugdyti vaikų empatiją, skatinti fizinį aktyvumą ir bendrystę, renkant paramą pažeidžiamiausiems Lietuvos vaikams. Buvo organizuoti „Judumo savaitės“ renginiai, dalyvauta respublikinėje akcijoje „Rieda ratai rateliukai“, kuri skirti  diena be automobilio paminėti. Spalio mėnesį dalyvavome akcijoje „Mažoji mylia” skirtoje kūno kultūros ir sporto dienai paminėti, o priešmokyklinių grupių vaikai su savo piešiniais dalyvavo Šakių rajono savivaldybės administracijos organizuotoje prevencinėje iniciatyvoje „Saugi šeima – saugus aš“ ir laimėjo savo amžiaus grupėje tris prizines 1-3 vietas.
Lapkričio mėnesį dalyvavome respublikinėje akcijoje „Sportuojantis koridorius“ skirtoje skatinant įvairių formų ir rūšių fizinį aktyvumą, 17–21 dienomis Tolerancijos dienai pažymėti projektavome ir kūrėme „Tolerancijos gatves“, kuriose gera, saugu ir smagu visiems žaisti, draugauti, gyventi, nesvarbu, kokie būtume skirtingi. Įgyvendintas projektas (5–6 metų vaikams) „Vaiko Konstitucija – esu svarbus ir atsakingas“,  skirtas Konstitucijos dienos progai paminėti, vaikų teisėms ir pareigoms pažinti. 
 	Kitos socialinės prevencinės veiklos buvo integruojamos į ikimokyklinio ir priešmokyklinio ugdymo programas, atsižvelgiant į poreikį, reikalingumą, svarbumą (lytiškumas, saugus elgesys su ugnimi, cheminėmis medžiagomis, vaistais, nepažįstamais gyvūnais ir žmonėmis, saugumas prie vandens telkinių, ant ledo ir kt.).
 12. Ugdymas karjerai. Ugdymas karjerai integruojamas į ikimokyklinio ir priešmokyklinio ugdymo programas. Vaikai lankė tėvų darbovietes, mokytojos organizavo įvairius rytmečius apie tėvų profesijas.

13. Įstaigoje vykdytos veiklos priežiūros ir patikros:
Savivaldybės administracijos centralizuoto vidaus audito skyrius atliko Vidaus auditas tema „Šakių ikimokyklinio ugdymo mokyklos ,,Maži žingsneliai“ veiklos ir vidaus kontrolės vertinimas“. Ataskaitoje nurodytos rekomendacijos įgyvendintos per 2025 m.
2025-03-04 atlikta kasmetinė statinių apžiūra. Atliko UAB SDG. 
2025-11-14 atlikta pagrindinė metinė aikštelių kontrolė. Atliko TUV NORD Lietuva.

14. Kita.
Direktoriaus pavaduotojos ugdymui Šakių rajono savivaldybės mero potvarkiu buvo paskirtos ir dalyvavo Šakių rajono savivaldybės švietimo įstaigų ikimokyklinio ugdymo programų vertinimo darbo grupėje. Viena iš pavaduotojų buvo paskirta komisijos pirmininke, kita – darbo grupės nare.
Viena direktoriaus pavaduotoja ugdymui dalyvavo Nacionalinės švietimo agentūros projekte „Ikimokyklinio ugdymo turinio kaita“ ir vedė mokymus Lietuvos ikimokyklinio ir priešmokyklinio mokytojams bei vadovams „Ikimokyklinio ugdymo programų atnaujinimas ir jų įgyvendinimas vadovaujantis ikimokyklinio ugdymo programos gairėmis: mokymai programų rengėjams“. 
Viena iš mokyklos mokytojų metodininkių ir pavaduotoja ugdymui buvo deleguotos Šakių rajono savivaldybės administracijos, kultūros ir sporto skyriaus stebėti ir įvertinti Panemunių mokyklos-daugiafunkcio centro vyresniosios ikimokyklinio ugdymo mokytojos, siekiančios įgyti mokytojo metodininko kvalifikacinę kategoriją, praktinį darbą.
 
15. Pagrindinės 2025 metų problemos:
15.1. Pastatams ir lauko infrastruktūrai reikalinga renovacija.
15.2. Mažėjantis vaikų skaičius daro įtaką grupių komplektacijai.

16. Veiklos perspektyvos 2026 metams. Prioritetiniai įstaigos veiklos tikslai 2026 metams:
1 Tikslas. UŽTIKRINTI KOKYBIŠKĄ PRIEŠMOKYKLINĮ IR IKIMOKYKLINĮ UGDYMĄ. 
Uždaviniai.
1.1. Stiprinti vaikų žaidimą ir patirtinį ugdymą(si).
1.2. Tobulinti vaikų pažangos stebėseną ir vertinimą, stiprinant reflektavimo kultūrą.
1.3. Užtikrinti švietimo pagalbą. 
2 Tikslas. PUOSELĖTI BESIMOKANČIĄ, DEMOKRATIŠKĄ IR SAUGIĄ BENDRUOMENĘ. 
Uždaviniai.
2.1. Plėtoti pedagogų profesinį augimą.
2.2. Stiprinti pasirengimą ekstremalioms situacijoms.
2.3. Kurti funkcionalias ir saugias aplinkas.

Direktorė		 								 Lina Viliūšienė

_________________________
